Publication: Magyar Közlöny
Issue: MK-2002-139 (Year: 2002, Number: 139)
Era: 1990-2004
Section: szóló 1959. évi IV. törvény (a továbbiakban: Ptk.)
Paragraph Index: 281

(2) Fogyasztói szerzõdésben az (1) bekezdésben megállapított hároméves határidõnél rövidebb határidõ kikötése semmis. 308/B. § A szavatossági igényt a szolgáltatott dolog minden olyan hibája miatt határidõben érvényesítettnek kell tekinteni, amely a megjelölt kellékhiányt elõidézte. Ha azonban a jogosult a szavatossági igényét csak a dolognak — a megjelölt hiba szempontjából — elkülöníthetõ része tekintetében érvényesíti, a szavatossági igény a dolog egyéb részeire nem minõsül érvényesítettnek. 308/C. § A szavatossági jogok az ugyanabból a jogalapból eredõ követeléssel szemben kifogásként a határidõk eltelte után is érvényesíthetõk.

Source: https://magyarkozlony.hu/hivatalos-lapok/ec7e8ec633ef66ddb3ce02f72213c95859ea7961/dokumentumok/c61f5632901d3415cbfb0667715d75ca9a7b2081/letoltes